Број: 02-18/7

**ОДГОВОР НА ПИТАЊЕ ПОНУЂАЧА**

**Питање I**: У делу конкурсне документације под тачном 5. Критеријуми за доделу уговора одређени су елементи критеријума:

1. Цена и

2. Трошковна економичност  тако што ће максималан број бодова приликом вредновања овог критеријума добити понуђач чији је објекат најмање удаљен од седишта Црвеног крста Новог Сада ул. Пионирска 12 Нови Сад. Конкурсном документацијом није одређено на који начин ће наручилац вршити проверу удаљености. Обзиром да је превоз оброка урачунат у цену исказану у понуди наручилац по том основу не може имати додатних трошкова нити смањити трошкове. Ради једнакости понуђача потребно је да исправите уочени недостатак.

**Одговор I:** Наручилац је Конкурсном документацијом у обрасцу Спецификација, обрасцу Понуде (начин преузимања услуге) и у обрасцу Модел уговора (члан 3. став 2) навео да Овлашћено лице Наручиоца преузима куване оброке у термоизолованим посудама и **транспортује** их на места поделе крајњим корисницима. Из тога се може закључити да превоз оброка није урачунат у цену.

**Питање II:** На страни 3. Конкурсне документације под тачком 3. Спецификација, наведено је да је Наручилац у обавези да понуђачу до краја текућег месеца испоручи за следећи месец артикле потребне за припрему куваних оброка: Пшенично брашно – тип 500, јестиво уље – сунцокретово, пасуљ – бели, грашак-смрзнут, пиринач – бели, кухињска со-јодирана, зачиндодатак јелима, ђувеч 5/1- у конзерви, месо-свињски бут без костију, пилеће месо-цело пиле, сланина-димљена хамбуршка, црвена млевена зачинска паприка, слатка.

Како би понуђач могао да формира цену неопходно је да наведете тачне количине наведених артикала.

**Одговор II**: Комисија за јавну набавку услуга – кувања оброка за потребе програма Народне кухиње Црвеног крста Новог Сада, шифра: ЈНМВ-2/2020, размотрила је ваш захтев и конкурсна документација ће у том делу бити допуњена са тачним количинама наведених артикала.

**КОМИСИЈА ЗА ЈАВНЕ НАБАВКЕ**